laion/Wikipedia-Exotic huggingface dataset:
נתי מאיר

נתן (נתי) מאיר (נולד ב-23 במאי 1955) הוא פוליטיקאי ואיש עסקים רומני ממוצא ישראלי, היה חבר בפרלמנט הרומני מטעם המפלגה "רומניה הגדולה", בעלת צביון ימני לאומני, אחר כך מטעם רשימה עצמאית. מאיר נולד בעפולה, להורים שעלו מרומניה ב-1951. אימו במקור מן העיר טולצ'ה. מאיר היה מעורב בפלילים בישראל בשנים 1987-1985 וריצה עונש מאסר על מעשי מרמה. בשנת 1996 היגר לרומניה וב-1999 קיבל אזרחות רומנית. ברומניה ייסד חברה להשמת עובדים לשוק הישראלי. בשנת 2002 הפגיש ראש מפלגת רומניה מארה ("רומניה הגדולה") את מאיר עם איש קשר איראני, שהבטיח לספק לו דגימות דם ורוק של רון ארד. המבצע המורכב ארך כחצי שנה, באישור גורמי הביטחון בישראל, אולם התברר שהדגימות שהועברו לא היו מגופו של ארד. ברומניה הוצב מאיר ב-2004 בראש רשימת מפלגת "רומניה מארה" במחוז טולצ'ה. שבוע לאחר בחירתו ברומניה, בדצמבר 2004, הורשע בבית המשפט בחיפה, במסגרת עסקת טיעון, בעבירות מרמה. נגזרו עליו שלוש שנות מאסר על תנאי וקנס של מיליון שקלים. כמו כן, חויב גם לפצות את קורבנותיו בסך של חצי מיליון שקלים. בשנת 2005 פרש ממפלגתו וכיהן כציר עצמאי בפרלמנט הרומני. בדצמבר 2006 היה מאיר מעורב ביוזמה להצעת חוק ברומניה לשחרור אסירים שהורשעו בעבירות קלות. הוא נחשד במעשים פליליים ברומניה, מעשים המקושרים לתשלומי עובדים רומנים שנועדו לצאת לעבודה בישראל. בשנת 2008 מסר התפטרותו מהפרלמנט ובמרץ 2010 נידון מאיר לארבע שנות מאסר בגין הונאה והעלמת מס. באפריל 2011 שוחרר מהכלא על תנאי. הרשעה זו אושררה ב-28 בפברואר 2014. כמו כן, הורשע גם בנו ונידון לשנתיים מאסר על תנאי. מאיר נעצר ברומניה והתנהל נגדו משפט על כך שרימה שמונה אנשים במטבע זר מזויף. במהלך המשפט טען מאיר שהכסף המזויף מקורו במוסד הישראלי ושבמהלך חמשת חודשי מעצרו חלה באפילפסיה ובפרקינסון. בספטמבר נשפט בבית הדין של בוקרשט בעבירות הונאה, הורשע ונידון ל-7 שנות מאסר בפועל. בית הדין לערעורים אישר פסק דין זה והחליט על ריצוי העונש בחפיפה לעונש מאסר קודם נגד מאיר (גם הוא ל-7 שנים). בסך הכל חויב מאיר בתקופת מאסר של שמונה שנים.. במרץ 2016 השתחרר מבית הכלא הרומני והגיע לישראל כתושב חוזר, לדבריו הוא חסר כל ובישראל יש לו חובות גדולים. ע. פ. (חיפה) 1757/04 מאיר נתן נ' מדינת ישראל, ניתן ביום 14.4.2005. בת. פ. (ת"א-יפו) 177/87 נידון למאסר בפועל של 30 חודש בגין 80 עבירות שונות בתחום המרמה גיא לשם, רון ארד: שבועיים של תקווה, באתר ynet, 17 ביולי 2002 אחיה ראב"ד, קנס של מיליון שקל לישראלי שנבחר לפרלמנט הרומני, באתר ynet, 5 בדצמבר 2004 ת. פ. (שלום-חיפה) 4437/01 מדינת ישראל נ' מאיר נתן, ניתן ביום 5.12.2004. מעפולה לנשיאות רומניה?, באתר וואלה, 20 באפריל 2007 אריק בכר, נתי מעפולה רוצה להיות נשיא רומניה, באתר nrg‏, 20 באפריל 2007 אופס, בטעות נדבקו אליי 2 מיליארד דולר מאת עומר כרמון. אתר חדשות msn, פורסם ביום 20.10.2005. אטילה שומפלבי, רומניה: הישראלי נתי מאיר נידון ל-4 שנות מאסר, באתר ynet, 3 במרץ 2010 http://www.pna.ro/comunicat.xhtml?id=4709&jftfdi=&jffi=comunicat Nati Meir spune ca avea banii specimen de la Mossad (ברומנית) Fostul ”prezidențiabil” Nati Meir, condamnat la șapte ani de pușcărie pentru înșelăciune. Promitea locuri de muncă în Israel (ברומנית) האיש שבחר בפשע כדרך חיים, באתר ‏מאקו‏, 13 במאי 2016
פרדריק טרבס

סר פרדריק טרבס (באנגלית: Frederick Treves;‏ 15 בפברואר 1853 - 7 בדצמבר 1923), רופא בריטי בכיר בן העידן הוויקטוריאני. הברון סר פרדריק נולד באנגליה בעיר דורצ'סטר שבחבל דורסט. כשגדל היה לרופא בכיר בבית החולים המלכותי בלונדון והתמחה בטיפול בדלקת הצפק. ב-1877 נישא לאן אליזבת. ב-1886 החל לטפל בג'וזף מריק ("איש הפיל") והסדיר עבורו חדר בבית החולים הלונדוני, שבו חי כארבע שנים עד מותו. טרבס הוא גם זה שמצא את ג'וזף מריק, מטופלו, שוכב בחדרו על הרצפה כשראשו מדמם, וניסה להחיותו אך בלא הצלחה. לאחר מכן ערך בגופה ניתוח שלאחר המוות. הניתוח הראה כי מריק מת מחנק שנגרם כתוצאה מכובד ראשו. טרבס סיפר על מקרהו של מריק בספרו "איש הפיל וזכרונות אחרים" (The Elephant Man and other reminiscences). מטופל מפורסם אחר של טרבס היה המלך אדוארד השביעי. זמן קצר לפני הכתרתו ב-1902 ניתח אותו טרבס וניקז מגופו את התוספתן שלו, שנקרע. הניתוח, שבזמנו נחשב למסוכן, בוצע בניגוד לדעת המלך, שרצה להמתין עד לאחר ההכתרה, לאחר שטרבס הזהיר כי ללא הניתוח, תיערך הלוויה במקום. על שירותו הטוב זכה טרבס לכבוד רב מאת המלך, כמו גם לתואר אצולה ולאחוזה. טרבס עבד שנים אחדות באיים קריביים והעלה את זכרונותיו מתקופה זו על הכתב. בשנת 1920 עקר לשווייץ. בגיל 70 חלה בדלקת הצפק, שהייתה תחום התמחותו, ומת כעבור זמן קצר. מדיה וקבצים בנושא פרדריק טרבס בוויקישיתוף פרדריק טרבס, באתר "Find a Grave" (באנגלית) פרדריק טריווס (1853-1923), דף שער בספרייה הלאומית כתבי פרדריק טרבס בפרויקט גוטנברג (באנגלית)
השריר מרים השכם

השריר מרים השכם (TA: Musculus levator scapulae) נמצא בחלקו האחורי הצידי של הצוואר. השריר משתתף בהרמת עצם השכם ובסיבובה כך שהחלל הגומתי של עצם השכם יפנה מטה (תנועה המשולבת בקירוב של הזרוע או בפשיטתה בחגורת הכתף). תחילתו של השריר מרים השכם בגבשושיות האחוריות של הזיזים הרוחביים של החוליות הצוואריות הראשונה עד הרביעית (C1-C4). השריר נאחז בחלקו העליון של הגבול השדרתי של עצם השכם. השריר מרים השכם מעוצבב על ידי שורש העצב הצווארי החמישי (C5) דרך עצב השכם הגבי (Nervus dorsalis scapulae) ועל ידי עצבי הצוואר (C3, C4). אנטומיה - מונחים מדיה וקבצים בנושא השריר מרים השכם בוויקישיתוף
עמיקם קימלמן

עמיקם קימלמן (נולד ב-8 בינואר 1956 בירושלים) הוא נגן סקסופון, מעבד ומלחין. כיהן כמנכ"ל בית הספר למוזיקה רימון. היה חבר בהרכבי הג'אז "משיכת יתר" ו-"Hard Jazz Knights". קימלמן שירת בצה"ל כנגן ומעבד בתזמורת חיל האוויר. בוגר האקדמיה למוזיקה באוניברסיטת תל אביב ומכללת ברקלי למוזיקה. קימלמן ניגן, הלחין ועיבד מוזיקה למוזיקאים רבים בישראל, כגון גידי גוב, יהורם גאון, אלון אולארצ'יק, שלום חנוך, נורית גלרון ועוד. קימלמן שימש גם כמעבד מוזיקלי ליצירות מחול לבמה ולריקודי עם של הכוריאוגרף שלמה ממן. עבד בבית הספר רימון מיום הקמתו. בשנת 1990 מונה למנהל האקדמי של בית הספר. בשנת 2001 מונה גם למנהל הכללי של בית הספר, תפקיד אותו נשא עד 2014. לאחר מכן ממשיך להימנות עם צוות המורים בבית הספר. משמש גם כמנצח וכמנהל המוזיקלי של תזמורת הג'אז של תל אביב. קימלמן מוביל את חמישיית "The Human Factory", ומשמש כמנהל האמנותי של לייבל הג'אז הישראלי "Jazz972". מכהן גם כראש מגמת המוזיקה "ביכורים" בחבל אשכול. ב-1992 הלחין את פסקול הסרט "קיץ אצל אריקה". ב-2015 יזם את הפסטיבל הבינלאומי יפוג'אז ומנהלו האומנותי. אלטונאליות (1987) משיכת יתר (1988), במסגרת להקת משיכת יתר The Human Factory (2006) ג'אז ביטלס (2010) המנגינות הגדולות של מיקי גבריאלוב (2010), בהרכב "חמישיית עמיקם קימלמן" עמיקם קימלמן, ברשת החברתית פייסבוק עמיקם קימלמן, באתר MusicBrainz (באנגלית) עמיקם קימלמן, דף שער בספרייה הלאומית עמיקם קימלמן באתר בית ספר רימון אלטונאליות באתר סטריאו ומונו בית החרושת האנושי באתר סטריאו ומונו ארי קטורזה, ה"ג'אז ביטלס": נקמת היורמים, באתר ynet, 4 באוגוסט 2000 המנגינות הגדולות של מיקי גבריאלוב באתר סטריאו ומונו ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ג'וליאן קזבלנקס

ג'וליאן פרננדו קזבלנקס (באנגלית: Julian Fernando Casablancas; נולד ב-23 באוגוסט 1978) הוא זמר רוק אמריקאי, הסולן והכותב הראשי של להקת הסטרוקס. ג'וליאן נולד בניו יורק לג'ון קזבלנקס, מייסד סוכנות הדוגמנות "Elite", ולג'נט, דוגמנית דנית שהייתה מיס דנמרק בשנת 1965. הוריו התגרשו כשהיה בן 8, והוא גדל עם אמו שלימדה אותו אומנות ואתיקה. חבר הלהקה הראשון שג'וליאן הכיר היה ניקולאי פרייצ'ר כאשר הם היו ביחד בגן. בגיל 14 נתפס קזנבלנקס משתכר לפני בית הספר, וכתוצאה מכך אולץ להיכנס לתוכנית שיקום פעמיים בשבוע. לאחר מכן נשלח קזבלנקס לפנימיה היוקרתית לה רוזי שבשווייץ, שם הוא פגש אלברט האמונד. באותה תקופה השניים לא היו חברים, אך מאוחר יותר הם הפכו לחברי להקת הסטרוקס ושותפים לחדר. כשקזבלנקס חזר לניו יורק, אחרי 6 חודשים בבית הספר בשווייץ, הוא המשיך ללמוד בבית ספר במנהטן, שם פגש את ניק ולנסי ופבריציו מורטי, אשר מאוחר יותר נהיו גם חלק מלהקת הסטרוקס. הוא נשר מבית הספר בשנה האחת לפני האחרונה. הוא למד במכללה בלונג איילנד שנה, לאחר שקיבל מלגה לאחר שכתב חיבור קלאסי. הוא עבד כברמן לפני שעסק במוזיקה באופן מקצועי. הוא מושפע מוזיקלית מאמנים רבים, ביניהם הוולווט אנדרגראונד, הפוגס, בוב מארלי והדלתות, כאשר אחת ההשפעות הגדולות ביותר עליו (ועל חברים נוספים בסטרוקס) הם להקת נירוונה וסולנה קורט קוביין. ככותב ראשי של הסטרוקס, הוא המשפיע העיקרי על הסאונד וידוע כקפדני בצורה מוגזמת בעניין. למרות זאת, לאחרונה, הלהקה הציעה לקזבלנקס שיהיה יותר תקשורתי ופתוח להצעות של שאר חברי הלהקה. קזבלנקס ידוע כדמות המרכזית ביותר בלהקה, וכן בהיותו שתיין כבד. באלבומה השלישי של הסטרוקס, First Impressions of Earth, נעשתה שירתו של קזבלנקס צלולה וחזקה הרבה יותר מאשר באלבומים הקודמים. קזבלנקס גם ניגן בגיטרת בס בשירו של אלברט האמונד "Scared". בשנת 2009, הוציא אלבום סולו ראשון בשם Phrazes for the Young. לג'וליאן ארבעה אחים ואחיות למחצה. ב-5 בפברואר 2005 נישא ג'וליאן לעוזרת מנהל הלהקה, ג'ולייט ג'וזלין. הזוג לא יצא זמן רב לפני שהתחתן, אך הכירו אחד את השני מספר שנים. בינואר 2010, נולד בנם קאל, ובמרץ 2015, נולד בנם השני, זייפר. הזוג התגרש ב-2019. קזבלנקס פיכח מאלכוהול מאז 2009. הוא מתגורר בלוס אנג'לס. מדיה וקבצים בנושא ג'וליאן קזבלנקס בוויקישיתוף אתר האינטרנט הרשמי של ג'וליאן קזבלנקס ג'וליאן קזבלנקס, ברשת החברתית פייסבוק ג'וליאן קזבלנקס, ברשת החברתית אקס (טוויטר) ג'וליאן קזבלנקס, סרטונים בערוץ היוטיוב ג'וליאן קזבלנקס, במסד הנתונים הקולנועיים IMDb (באנגלית) ג'וליאן קזבלנקס, באתר אפל מיוזיק (באנגלית) ג'וליאן קזבלנקס, באתר ספוטיפיי ג'וליאן קזבלנקס, באתר Last.fm (באנגלית) ג'וליאן קזבלנקס, באתר AllMusic (באנגלית) ג'וליאן קזבלנקס, באתר MusicBrainz (באנגלית) ג'וליאן קזבלנקס, באתר Yandex.Music (ברוסית) ג'וליאן קזבלנקס, באתר Discogs (באנגלית) ג'וליאן קזבלנקס, באתר Songkick (באנגלית) ג'וליאן קזבלנקס, באתר בילבורד (באנגלית) מלנה ריזיק, סולן ה"סטרוקס", ג'וליאן קזבלנקס, מתאושש מהנגאובר, באתר הארץ, 4 בנובמבר 2009 עמי פרידמן, בדרך לגיהנום במעיל עור, באתר ynet, 4 בנובמבר 2009 שרון מולדאבי, ‏יורה לכל הכיוונים, שרון מולדאבי, באתר גלובס, 11 בנובמבר 2009 עדי שבת, זוהי תחילתה של ידידות מופלאה, nrg ‏, 13/11/2009 עמי פרידמן, ג'וליאן קזבלנקס: להופיע מחוץ לאזור הנוחות, באתר ynet, 12 ביוני 2015
דפנה והעוגיות (אלבום)

דפנה והעוגיות הוא אלבום הבכורה של להקת דפנה והעוגיות שיצא בשנת 2006 על ידי חברת התקליטים התו השמיני בהפקת רם אוריון. מבוא (0:23) איך (3:20) ואלס לעניים (3:02) איזה גבר (2:35) תאמיני (3:04) קובי (3:21) מסך (4:24) חבר ערבי (2:55) השיר נכתב בעקבות סיפור האהבה לכאורה בין טלי פחימה לזכריא זביידי, אם כי השניים הכחישו זאת בתקשורת. לדבריה של דן-יה שוורץ, אין בשיר הזה ביקורת פוליטית או תמיכה, בימין או בשמאל. דפנה פיק (3:20) מיליון (4:51) סימפתי (2:37) יותר גדולה (3:40) אנרגיה פוטנציאלית (2:09) דפנה קינן: סולנית, נגנית גיטרה ואחראית על מלל ולחן השירים. דן-יה שוורץ: נגנית גיטרה, וזמרת קולות הליווי. טל זובלסקי: נגן גיטרה, וזמר קולות הליווי. אור זובלסקי: נגן תופים. ענבל זובלסקי: נגנית גיטרת בס. תמר זיו: נגנית סקסופון. נגנים אורחים שהשתתפו באלבום: רוני פז-הר פסנתר ב"קובי" והאמונד ב"ואלס לעניים" וב"איך" ימי ויסלר - בנג'ו ב"קובי" מקהלת האצבע הצרדה מידע על האלבום דפנה והעוגיות באתר MusicBrainz
גשר קארל

גשר קארל (בצ'כית: Karlův most) הוא גשר היסטורי מפורסם החוצה את נהר הוולטאבה בפראג, בירת צ'כיה. שליט האימפריה הרומית הקדושה, קארל הרביעי, בנה את הגשר ומכאן שמו. אורכו של הגשר 515 מטרים בין שני מגדליו ורוחבו 9 מטרים וחצי - רוחב המספיק למעבר של 4 כרכרות רתומות לסוסים. נהר הוולטאבה הוא נהר רדוד יחסית, ועל כן הגשר אינו גבוה. בתחילת המאה ה-12 החלה העיר פראג לגדול ובמהרה היה צורך בבניית גשר שיחבר בין חלקה העתיק של העיר לחלק החדש יותר. בתחילה היה זה גשר צר וצנוע בשם גשר יהודית שנבנה ב-1170 ונקרא על שמה של יהודית, אשת המלך ולאדיסלאב הראשון. בשנת 1342 עלה נהר הוולטאבה על גדותיו והציף את הגשר הישן. אסטרולוגים ונומרולוגים מלכותיים הציעו את ה-9 ביולי 1357 בשעה 5:31 בבוקר כזמן המתאים להנחת אבן היסוד, וכך היה. הפלינדרום 135797531 מונצח במגדל הגשר העתיק. המלך קארל הרביעי הניח את אבן הפינה בעצמו, ואז החלו עבודות הבנייה. מי שניהל את עבודות הבנייה היה האדריכל הצ'כי פטר פארלר. בניית הגשר הסתיימה בתחילת המאה ה-15. עד המאה ה-19, היה הגשר אמצעי המעבר היחיד שחיבר בין שתי גדותיו של הנהר, מהעיר העתיקה ל"רובע הקטן" (Malá strana). האגרה ששולמה על המעבר בגשר הייתה ממקורות ההכנסה החשובים של עיריית פראג. כיום מהווה גשר קארל מוקד משיכה לכ-18 מיליון התיירים הפוקדים את העיר פראג מדי שנה. הגשר סגור לכלי רכב. לאורך הגשר נמצאים 30 העתקים של פסלי שליטים וקדושים נוצריים (הפסלים המקוריים נמצאים במוזיאון הלאומי של פראג). אחד הפסלים הבולטים הוא של זה של ישו הצלוב, ועל הפסל כתובת בעברית באותיות זהב: "קדוש קדוש קדוש יהוה צבאות" (ספר ישעיהו, פרק ו', פסוק ג'). כיתוב זה נוסף בשנת 1696 כעונש ליהודי מפראג, שהורשע בביזוי צלב, כיוון שלא הסיר את כובעו בעוברו לפניו[דרוש מקור], או כעונש על הקהילה היהודית שאחד מבניה רקק לצד הפסל. היהודי הרוקק, על פי האגדה, הומת בעינויים. בחודש ינואר 2007 הושחת הפסל והמילים העבריות נעקרו ולאחר מכן הוא שוקם. אמנים רבים - בעיקר ציירים ומוזיקאים - מגיעים מדי יום לגשר, וכן רוכלים המגיעים למכור את מרכולתם. הגשר הוא נקודת תצפית מרהיבה על העיר ביום ובלילה, וניתן לראות אבני דרך רבות: מצודת פראג, קתדרלת ויטוס הקדוש, גבעת פטז'ין, מגדל רוזלדנה, שהוא העתק של מגדל אייפל הפאריזאי ועוד. פסלי הקדושים ואצלב הראשון דוכס בוהמיה, זיגיסמונד מבורגונדי, ונורברט פסל איבו מאת מתיאס בראון אנה הקדושה פסל המדונה והילד, דומיניקוס הקדוש ותומאס אקווינס קירילוס ומתודיוס המדונה והילד, וברנאר מקלרבו ויטוס הקדוש מאת פרדיננד מקסימיליאן ברוקוף פסל פרנסיס בורגיה הדוכס הרביעי של גנדיה מאת פרדיננד מקסימיליאן ברוקוף פרנסיסקו חאווייר מאת פרדיננד מקסימיליאן ברוקוף פסל סנט לודמילה וואצלב הראשון דוכס בוהמיה מאת מתיאס בראון ברברה הקדושה, מרגרטה הבתולה, ןאלישבע, אם יוחנן המטביל פייטה פסלי יוחנן מתיא, פליקס מוואלואה וסנט איוואן מאת פרדיננד מקסימיליאן ברוקוף חלומה של סנט לויטגרד מאת מתיאס בראון אוגוסטינוס תדיאוס הקדוש מאת יאן אולדריך מאייר פיליפ בניזי ניקולאס דה טולנטינו סנט קייגטאן מאת פרדיננד מקסימיליאן ברוקוף פסל האביר ברונקוויק למרגלות הגשר אנטוניוס מפדובה מאת יאן אולדריך מאייר קוסמאס ודמיאנוס הקדושים מאת יאן אולדריך מאייר מדיה וקבצים בנושא גשר קארל בוויקישיתוף דף מידע בעברית על גשר קארל פסוק קדוש על הפסל?!, באתר הידברות.
סקרטין

סקרטין הוא הורמון המופרש מתאי S במעי הדק (בתריסריון) כשיש מעבר חומצה מהקיבה. ההורמון מגרה הפרשת ביקרבונט (בסיס) בלבלב, בכבד ובבלוטות ברנר שבתריסריון ובכך מווסת pH. הסקרטין מורכב מ-27 חומצות אמינו, ונוסחתו היא C130H219N43O42. כאשר חומצת הקיבה מגיעה לתריסריון, ההורמון מופרש, וגורם להפרשת נוזלי לבלב וביקרבונט המובילים לנטרול התוכן החומצי במעי- למעשה, מונע היווצרות של חומציות יתר. בנוסף, הסקרטין מעכב את תנועתיות המעיים. הפרשת הסקרטין מתווכת על ידי Secretin releasing factor המיוצר במעי. לאחר שהסקרטין פועל, אנזימי לבלב גורמים להרס הפקטור המתווך כאמור, ובכך מפסיקים את הפרשת הסקרטין. הרצפטור לגסטרין משותף למשפחה של רצפטורים כגון הרצפטור לגלוקגון, קלציטונין, PTH ו-VIP. אנשים החולים בתסמונת זולינגר אליסון סובלים מהפרשה עודפת של ההורמון גסטרין כתוצאה מגידול המפריש ביתר את ההורמון הנ"ל. על מנת לאבחון מחלה זו, בודקים את השפעתו של הסקרטין, אשר פועל באופן נורמלי להפחתת רמת הגסטרין. במחלה זו, הסקרטין אינו משפיע ורמות הגסטרין בדם יהיו גבוהות מאוד, ועל כן בדיקה זו יכולה לאבחן את קיום התסמונת. ב-1902 חקרו צמד הפיזיולוגים האנגלים ויליאם בייליס וארנסט סטרלינג(אנ') כיצד מערכת העצבים מבקרת את תהליך העיכול. היה ידוע כי מיצי עיכול מופרשים בלבלב בתגובה למעבר של מזון לתריסריון. הם גילו כי תהליך זה למעשה לא מבוקר על ידי מערכת העצבים. הם קבעו כי חומר שמופרש במעי מגרה את הלבלב לאחר מעבר של החומר במחזור הדם. את קראו לחומר המופרש מן המעי סקרטין. סקרטין היה ה"שליח הכימי" הראשון שזוהה. "שליחים כימיים" מסוג זה נקראים כיום הורמונים, מונח שטבע בייליס ב-1905. סקרטין, באתר אנציקלופדיה בריטניקה (באנגלית) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
Simple API for XML

Simple API for XML או בקיצור SAX, ממשק תכנותי המאפשר גישה סדרתית למבנה XML כלשהו. SAX מגדיר מנגנון מונחה אירועים לקריאת נתונים ממסמך XML. ממשק תכנותי זה הוא תחליף פופולרי לממשק התכנותי Document Object Model (בקיצור DOM). מנתח XML המממש את הממשק התכנותי של SAX, מטפל במבנה XML כזרם נתונים חד-כיווני. כלומר, לא ניתן לקרוא שוב נתונים שנקראו כבר, ללא ניתוח מחדש של המבנה. בזמן הניתוח, זרם הנתונים נקרא באופן סדרתי ובכל פעם שאלמנט XML מזוהה בזרם, מעביר המנתח את הפיקוח לשגרה, מחלקה או תוכנית שסיפק המתכנת (Callback). המנתח מעביר בנוסף גם מידע תחבירי על האלמנט, לדוגמה, אם זהו אלמנט "פותח" או "סוגר" וכדומה. עיבוד המידע הסמנטי הוא באחריות התוכנית שכתב המתכנת, שבגמר פעולתה מחזירה את הפיקוח למנתח, וחוזר חלילה עד לסוף זרם הנתונים. שיטה זו, על אף הקושי היחסי בשימוש בה, היא המהירה ביותר לניתוח מבני XML, ושטחי הזיכרון הנדרשים תוך כדי העבודה קטנים משמעותית מהנדרש בשיטות אחרות, ובמיוחד DOM שבה מקבלים מראש את מבנה ה-XML כמבנה נתונים מפוענח. Document Object Model (DOM) XSL Transformation (XSLT) Streaming API for XML (StAX) VTD-XML Xerces MSXML Crimson XML JAXP (Java API for XML Processing) LibXML
יזם

יזם הוא אדם היוזם, מחליט ומארגן עסק מסחרי או מיזם חדש או קיים, כדי להשיג מטרות עסקיות מסוימות. כלכלנים מסוימים סבורים שכושר היזמות וניהול הוא גורם ייצור רביעי (בצד חומרי גלם, עבודה והון). המונח הוגדר לראשונה, במשמעות השכיחה כיום, על ידי הכלכלן האירי בן המאה ה-18 רישאר קנטיון. יזמים רבים מונעים משיקולים של רווח כספי, וחלקם בעלי רעיונות חברתיים שונים. של כך למשל, ישנם גם יזמים חברתיים, שפועלים לקידום מיזמים חברתיים וסביבתיים, שמטרתם אינה לייצר רווח אלא שינוי חברתי. לאנשים עם תסמינים של הפרעת קשב ישנה נטייה גבוהה יותר לפתח גישה ושאיפה ליזמות בהשוואה לאוכלוסייה הכללית. בהתאם לכך, לאנשים עם הפרעת קשב יש גם סיכוי גבוה יותר להיות יזמים. אחת הסיבות המרכזיות לנטייה זו, היא שלהפרעת קשב יש השפעה חיובית על מאפיינים יזמיים כגון: צורך בהישגיות, עצמאות ואוטונומיה, נטייה ליצירתיות, ונטייה מתונה של נטילת סיכונים. רשימה של יזמים יזמות עסקית יזמות סדרתית איש עסקים וול סטריט ג'ורנל, ‏חרדות, דיכאון והפרעות אכילה: יזמים בתעשיית ההייטק קורסים תחת הלחץ, באתר גלובס, 15 ביולי 2019 הגר רבט, אמיתי זיו, טל שחף, ארז ליבנה, 12 על 12: הדמויות המשפיעות בעולם התוכנה הארגונית, באתר tech12,‏ 24 בינואר 2022 Antshel, Kevin M. "Attention Deficit/Hyperactivity Disorder (ADHD) and Entrepreneurship." Academy of Management Perspectives, vol. 32, no. 2, May 2018, pp. 243-265 Dimic, N., & Orlov, V. (2014). Entrepreneurial tendencies among people with ADHD. International Review of Entrepreneurship, 13,187-204. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ג'ו פייגן

ג'ו פייגן (באנגלית: Joe Fagan‏; 12 במרץ 1921 – 30 ביוני 2001) היה מאמן כדורגל אנגלי הידוע בעיקר בשל תפקידו כמאמן ליברפול מ-1983 עד 1985. בתקופת כהונתו זכה המועדון בגביע האלופות הרביעי שלו. פייגן נפטר בשנת 2001 לאחר מחלה ארוכה, בגיל 80. פייגן החל את קריירת האימון שלו במועדון הכדורגל נלסון בליגת מחוז לנקשייר בתפקיד שחקן-מאמן, שם הוליך את המועדון לשתי אליפויות בשנים 1950 ו-1952. פייגן המשיך לתפקיד עוזר המאמן ברוצ'דייל ב-1954 ולאחר מכן הצטרף לצוות האימון בליברפול בשנת 1958. כאשר פרש ביל שאנקלי מאימון המועדון ב-1974, מונה עוזרו בוב פייזלי להחליפו ופייגן קודם לתפקיד עוזר המאמן. באופן דומה הפך פייגן למאמן הראשי לאחר פרישתו של פייזלי ב-1983. פייגן זכור במיוחד בשל החתמתו של הקשר הדני יאן מולבי שהפך לשחקן מפתח בליברפול, וכן בהיותו למאמן הראשון שזכה בטרבל עם מועדון אנגלי. המאמנים היחידים שעשו זאת אחריו הם אלכס פרגוסון וז'ראר הוייה. חוזהו הראשוני של פייגן היה למשך שנתיים, עד תום עונת 1984/1985, ונראה בלתי סביר שיאריך את חוזהו, בשל היותו בן 64 בתום החוזה. לאחר גמר גביע אירופה לאלופות 1985 ואירועי אסון הייזל פורסמה החלטתו של פייגן לפרוש מתפקידו, החלטה שעליה הודיע למועצת המנהלים של המועדון עוד בטרם האסון. במקומו מונה לתפקיד המאמן חלוץ הקבוצה קני דלגליש. כשחקן 1946/1947 – זכייה באליפות הליגה השנייה עם מנצ'סטר סיטי. כמאמן 1983/1984 – זכייה באליפות הליגה האנגלית הבכירה, גביע האלופות האירופי ו-גביע הליגה וכן סגנות מגן הצדקה. 1984/1985 – סגנות הליגה האנגלית הבכירה, גביע האלופות האירופאי, הסופרקאפ האירופי, הגביע הבין יבשתי ומגן הצדקה. ג'ו פייגן, באתר Transfermarkt ג'ו פייגן, באתר FootballDatabase.eu פרופיל המאמן, באתר Transfermarkt אתר המוקדש לג'ו פייגן. פרופיל באתר אוהדים. ג'ו פייגן, באתר "Find a Grave" (באנגלית)
SWOT

ניתוח SWOT (ראשי תיבות: Strengths, Weaknesses, Opportunities, Threats) הוא אחד המודלים הרווחים ביותר לתכנון וניהול אסטרטגי ולבחינת יכולת הארגון לייצר יתרון תחרותי בסביבה שבה הוא פועל (שוק/תעשייה). השיטה מנתחת את הסביבה הפנימית והחיצונית של הארגון, ועל בסיס הניתוחים מעריכה את סיכוייו של הארגון להצליח. המודל נחלק לשני ממדי ניתוח: הממד החיצוני- מתבטא באמצעות ניתוח ההזדמנויות והאיומים החיצוניים של הארגון הכוללים: כוחות סביבת המאקרו (מודל PESTEL) ופעילים בסביבת המיקרו (מודל הכוחות התחרותיים או מודל חמשת הכוחות של פורטר). הממד הפנימי- מתבטא באמצעות ניתוח נקודות החוזק והחולשה הפנימיות של הארגון. חוזקות (Strengths): הגורמים המייחדים את הארגון, אשר נותנים לו יתרון תחרותי על מתחריו. חוזקות כוללות משאבים ייחודיים של הארגון, ידע ייחודי ויכולות של הארגון. חולשות (Weaknesses): הגורמים המביאים לנחיתות הארגון ביחס לסביבה החיצונית ומונעים ממנו ליצור יתרון תחרותי. למשל, אסטרטגיה מיושנת תמנע מהארגון לבצע שינויים דרושים כדי לנצל הזדמנויות בהווה. הזדמנויות (Opportunities): מצבים בסביבה החיצונית שבאמצעותם יכול הארגון להפיק רווח ולייצר מהן יתרון תחרותי. למשל, שוק מתעורר עם דרישות חדשות או טכנולוגיה חדשה שיכולה לשפר את תהליך הייצור. איומים (Threats): מצבים בסביבה החיצונית שעלולים להזיק ליכולתו של הארגון להתחרות. למשל, לקוח ראשי העומד בפני פשיטת רגל או מיסים חדשים שהוטלו בשוקי היעד. משאבים פיננסיים ואינטלקטואלים. שירות לקוחות כוח אדם ניהול מוניטין ותדמית בשוק חקיקה טכנולוגיה מתחרים סרטון מודל ה-SWOT יתרונותיו וחסרונותיו של מודל ה-SWOT ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
1687

שנת 1687 היא השנה ה-87 במאה ה-17. זוהי שנה רגילה, שאורכה 365 ימים. 1 בינואר 1687 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 5 ביולי – יוצא לאור ספרו של אייזק ניוטון "היסודות המתמטיים של פילוסופית הטבע" 26 בספטמבר – הפרתנון באתונה נהרס באופן חלקי בשל התפוצצות מחסן תחמושת שנפגע מפגז במלחמה בין ונציה והעות'מאנים 20 באוקטובר – רעידת אדמה באזור לימה. חוזקה מוערך בכ־8.5 31 בדצמבר – השיט הראשון של הוגנוטים מצרפת לכף התקווה הטובה רבי נתנאל וייל הרב שלמה זלמן הכהן הנאו כ"ץ 12 באוקטובר – סילביוס לאופולד וייס – מלחין גרמני ונגן לאוטה. אחד המלחינים החשובים והמרכזיים ברפרטואר ללאוטה סולו (נפטר ב-1750) 22 במרץ – ז'אן-בטיסט לולי, מלחין צרפתי (נולד ב-1632) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1687 התחילה ביום כ"ו בטבת ה'תמ"ז (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ט"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1687 לפי הלוח היוליאני Nothing. ילידי 1687‎ נפטרים ב-1687‎ מדיה וקבצים בנושא 1687 בוויקישיתוף
רומניה מארה (מפלגה)

מפלגת רומניה מארה (Partidul România Mare - מפלגת רומניה הגדולה, שם הרומז לרומניה הגדולה) היא מפלגה רומנית בעלת אוריינטציה לאומית קיצונית. רומניה מארה נוסדה בשנת 1991, בראש המפלגה עומד קורנליו ואדים טודור. טודור ביטא בעבר דעות אנטישמיות, הגם שמאוחר יותר התנצל בפני היהודים, לקח לו יועץ בחירות ישראלי ואף שיבץ ברשימתו, במקום ריאלי, ישראלי בשם נתי מאיר. המזכיר הכללי של המפלגה, גאורגה פונאר, התפרסם בעמדות האנטי-הונגריות שביטא כראש עיריית קלוז'-נפוקה. כנגד המפלגה נטען שהיא נוקטת עמדות פופוליסטיות ומקדמת שנאת זרים, אנטישמיות והומופוביה. עד שנת 2004 המפלגה הכחישה את קיום שואת יהודי רומניה, אך שינתה את עמדתה לאחר שפורסם דו"ח של ועדת מומחים בנושא. בביטאון המפלגה "רביסטה רומניה מארה" הופיעו כותרות כדוגמת: "נירה בגנבים באצטדיונים עם מקלעים", "ממשלת רומניה מובלת על ידי היהודון ההונגרי ג'ורג' סורוס" וכדומה. למפלגה אין למעשה שום כוח פוליטי מעשי. אין לה שום נציגים בבית הנבחרים הארצי, בפרלמנט האירופי וברשויות המקומיות. מדיה וקבצים בנושא רומניה מארה בוויקישיתוף אתר האינטרנט הרשמי של רומניה מארה (ברומנית) אטילה שומפלבי, מיוחד: ישראלי בדרך לפרלמנט הרומני, באתר ynet, 16 באוקטובר 2004
רוי אוונס

רוי קווינטין אכלין אוונס (באנגלית: Roy Quintin Echlin Evans; נולד ב-4 באוקטובר 1948) היה שחקן ליברפול שהתקדם בדרגי האימון במועדון עד למינויו כמאמן ראשי. אוונס שיחק במדי נבחרת אנגליה ברמת בתי הספר, והיה מגן מחליף בליברפול של שנות ה-60 וה-70. המאמן דאז ביל שאנקלי ראה באוונס משהו שונה, והציע לו לנסות קריירת אימון. אוונס פרש ממשחק הכדורגל בגיל 26, לאחר 11 הופעות בלבד במדי הקבוצה הראשונה, וקיבל את משרת מאמן קבוצת המילואים של ליברפול. בכך החלה התקדמותו ההדרגתית של אוונס בצוות האימון של ליברפול, כאשר אוונס עבד בתחילה תחת שאנקלי, ואחריו בוב פייזלי וג'ו פייגן שקודמו בעצמם לתפקיד המאמן הראשי מעמדת עוזר המאמן. אוונס המשיך לעבוד כמאמן תחת קני דלגליש וגריים סונס, לפני שקיבל את המשרה בעצמו בשנת 1994, לאחר פרישתו של סונס. עם אוונס כמאמן ראשי זכתה ליברפול בגביע הליגה ב-1995 כאשר סטיב מקמנמן, הכוכב העולה של אוונס, כבש את שני השערים בניצחון 2–1 מול בולטון וונדררס במשחק הגמר. עם זאת, 4 שנים של הישגים דלים, יחד עם שמועות על חוסר משמעת של השחקנים מחוץ למגרש, הובילו את המועדון למנות את המאמן הצרפתי ז'ראר הוייה כמאמן שני ב-1998. האוהדים והתקשורת כאחד לא התלהבו מהמינוי, ואכן לאחר מספר חודשים התפטר אוונס מתפקידו, אחרי 30 שנה בשורות ליברפול. בשנים שלאחר פרישתו מליברפול לא עסק אוונס רבות בכדורגל, פרט לתפקידים קצרים בפולהאם וסווינדון טאון. ב-2004, כאשר חלוצה לשעבר של ליברפול, ג'ון טושק, קיבל את עמדת מאמן נבחרת ויילס, הסכים אוונס לשמש כעוזר המאמן תחתיו. אוונס גם חידש את קשריו עם ליברפול, וכיום משמש כפרשן במשחקים המועברים בשידור חי באתר הרשמי של המועדון. מדיה וקבצים בנושא רוי אוונס בוויקישיתוף רוי אוונס, באתר Transfermarkt רוי אוונס, באתר WorldFootball.net רוי אוונס, באתר FootballDatabase.eu פרופיל המאמן, באתר Transfermarkt